qundao/data-zh-poetry huggingface dataset:
双柳
作者：苏辙
朝代：宋

我作新堂，中庭萧然，双柳寺峙。春阳既应，千条万叶，风渥雨洗。如美妇人，正立栉发，发长至地。微风徐来，掩冉相缪，乱而复理。垂之为缨，绾之为结，屈伸如意。燕雀翔舞，蜩蜇嘶鸣，不召而至。清霜夜落，众叶如剪，颜色惟悴。永愧松柏，岁寒不改，见叹夫子。聊同渊明，攀条啸咏，得酒径醉。一廛粗给，三黜不去，亦如展惠。
双鳬观
作者：苏辙
朝代：宋

王乔西飞朝洛阳，飘飘千里双鳬翔。
鳬飞遭网不能去，惟有空屦鳬已亡。
谁知野鸟不能化，岂必双屦能飞扬。
鳬神屦怪当有在，搔首野庙春风长。
句
作者：苏辙
朝代：宋

无山得似巫山秀，何水能如河水清。谓语巴东人，世世当讳准。仿佛城南路，繁香扑市桥。清江入城郭，小浦生微澜。
句·其一
作者：苏辙
朝代：宋

无山得似巫山秀，何水能如河水清。
句·其三
作者：苏辙
朝代：宋
体裁：句

仿佛城南路，繁香扑市桥。
句·其二
作者：苏辙
朝代：宋

谓语巴东人，世世当讳准。
句·其四
作者：苏辙
朝代：宋

清江入城郭，小浦生微澜。
召伯埭上斗野亭
作者：苏辙
朝代：宋
体裁：五言律诗

细雨添春色，微风净闸流。徂年半今世，生计一扁舟。饮食随鱼蟹，封疆入斗牛。江波方在眼，转觉此生浮。
召伯埭上斗野亭
作者：苏辙
朝代：宋

细雨添春色，微风凈闸流。
徂年半今世，生计一扁舟。
饮食随鱼蟹，封疆入斗牛。
江波方在眼，转觉此生浮。
司马君实端明独乐园
作者：苏辙
朝代：宋

子嗟丘中亲艺麻，邵平东陵亲种瓜。
公今归去事农圃，亦种洛阳千本花。
修篁绕屋韵寒玉，平泉入畦纡卧蛇。
锦屏奇种劚崖窦，嵩高灵药移萌芽。
城中三月花事起，肩舆遍入公侯家。
浅红深紫相媚好，重楼多叶争矜夸。
一枝盈尺不论价，十千斗酒那容赊。
归来曳履苔迳滑，醉倒闭门春日斜。
车轮班班走金毂，印绶若若趋朝衙。
世人不顾病杨绾，弟子独有穷侯芭。
终年著书未曾厌，一身独乐谁复加。
宦游嗟我久尘土，流转海角如浮槎。
归心每欲自投劾，孺子渐长能扶车。
过门有意奉谈笑，幅巾怀刺无袍靴。
司马君实端明独乐园
作者：苏辙
朝代：宋

子嗟丘中亲艺麻，邵平东陵亲种瓜。
公今归去事农圃，亦种洛阳千本花。
修篁绕屋韵寒玉，平泉入畦纡卧蛇。
锦屏奇种斸岩窦，嵩高灵药移萌芽。
城中三月花事起，肩舆遍入公侯家。
浅红深紫相媚好，重楼多叶争矜夸。
一枝盈尺不论价，十千斗酒那容赊。
归来曳履苔径滑，醉倒闭门春日斜。
车轮班班走金毂，印绶若若趋朝衙。
世人不顾病杨绾，弟子独有穷侯芭。
终年着书未曾厌，一身独乐谁復加。
宦游嗟我久尘土，流转海角如浮槎。
归心每欲自投劾，孺子渐长能扶车。
过门有意奉谈笑，幅巾怀刺无袍鞾。
司马君实端明独乐园
作者：苏辙
朝代：宋

子嗟丘中亲艺麻，邵平东陵亲种瓜。公今归去事农圃，亦种洛阳千本花。修篁绕屋韵寒玉，平泉入畦纡卧蛇。锦屏奇种斸岩窦，嵩高灵药移萌芽。城中三月花事起，肩舆遍入公侯家。浅红深紫相媚好，重楼多叶争矜誇。一枝盈尺不论价，十千斗酒那容赊。归来曳履苔径滑，醉倒闭门春日斜。车轮班班走金毂，印绶若若趋朝衙。世人不顾病杨绾，弟子独有穷侯芭。终年著书未曾厌，一身独乐谁复加。宦游嗟我久尘土，流转海角如浮槎。归心每欲自投劾，孺子渐长能扶车。过门有意奉谈笑，幅巾怀刺无袍靴。
司马温公挽词四首
作者：苏辙
朝代：宋

白发三朝旧，青山一布衾。封章留帝所，德泽在人心。未起讴吟切，来归顾托深。杨公不久住，天意定难忱。决策传贤际，危言变法初。纷纷看往事，一一验遗书。富贵终何有，清贫只自如。西州不忍过，行哭便回车。区区非为己，恳恳欲忘生。力尽心终在，身亡势亦成。遗民抛剑戟，故老半公卿。魏丙生前友，俱传汉相名。少年真狷浅，射策本粗疏。欲广忠言地，先收众弃余。流离见更化，邂逅捧除书。赵孟终知厥，他人恐骂予。
司马温公挽词四首
作者：苏辙
朝代：宋

白发三朝旧，青山一布衾。封章留帝所，德泽在人心。未起讴吟切，来归顾托深。杨公不久住，天意定难忱。决策传贤际，危言变法初。纷纷看往事，一一验遗书。富贵终何有，清贫只自如。西州不忍过，行哭便回车。区区非为己，恳恳欲忘生。力尽心终在，身亡势亦成。遗民抛剑戟，故老半公卿。魏丙生前友，俱传汉相名。少年真狷浅，射策本粗疏。欲广忠言地，先收众弃馀。流离见更化，邂逅捧除书。赵孟终知厥，他人恐骂予。
司马温公挽词四首·其一
作者：苏辙
朝代：宋

白发三朝旧，青山一布衾。封章留帝所，德泽在人心。未起讴吟切，来归顾托深。杨公不久住，天意定难忱。
司马温公挽词四首·其一
作者：苏辙
朝代：宋

白髮三朝旧，青山一布衾。
封章留帝所，德泽在人心。
未起讴吟切，来归顾託深。
杨公不久住，天意定难忱。
司马温公挽词四首·其三
作者：苏辙
朝代：宋
体裁：五言律诗

区区非为己，恳恳欲忘生。力尽心终在，身亡势亦成。遗民抛剑戟，故老半公卿。魏丙生前友，俱传汉相名。
司马温公挽词四首·其二
作者：苏辙
朝代：宋
体裁：五言律诗

决策传贤际，危言变法初。纷纷看往事，一一验遗书。富贵终何有，清贫只自如。西州不忍过，行哭便回车。
司马温公挽词四首·其四
作者：苏辙
朝代：宋

少年真狷浅，射策本粗疏。
欲广忠言地，先收众弃余。
流离见更化，邂逅捧除书。
赵孟终知厥，他人恐駡予。
司马温公挽词四首·其四
作者：苏辙
朝代：宋

少年真狷浅，射策本粗疏。欲广忠言地，先收众弃馀。流离见更化，邂逅捧除书。赵孟终知厥，他人恐骂予。
同外孙文九新春五绝句
作者：苏辙
朝代：宋

佳人旋贴钗头胜，园父初挑雪底芹。欲得春来怕春晚，春来会似出山云。瓮中腊脚长忧冻，户外春风那得知。酒熟定应花未动，举瓢先对柳千丝。菊叶萱芽初出土，冻齑冷面欲宜人。老人脾病难随汝，洗釜磨刀待晚春。筑室恨除千本竹，及春先补百株花。隔年预与园夫约，春雨晴时问汝家。雪覆西山三顷麦，一犁春雨祝天工。麦秋幸与人同饱，昔日黄门今老农。
同外孙文九新春五绝句
作者：苏辙
朝代：宋

菊叶萱芽初出土，冻虀冷面欲宜人。
老人脾病难随汝，洗釜磨刀待晚眷。
同外孙文九新春五绝句·其一
作者：苏辙
朝代：宋
体裁：七言绝句

佳人旋贴钗头胜，园父初挑雪底芹。欲得春来怕春晚，春来会似出山云。
同外孙文九新春五绝句·其三
作者：苏辙
朝代：宋

菊叶萱芽初出土，冻虀冷麵欲宜人。
老人脾病难随汝，洗釜磨刀待晚春。
同外孙文九新春五绝句·其三
作者：苏辙
朝代：宋

菊叶萱芽初出土，冻齑冷面欲宜人。老人脾病难随汝，洗釜磨刀待晚春。
同外孙文九新春五绝句·其二
作者：苏辙
朝代：宋
体裁：七言绝句

瓮中腊脚长忧冻，户外春风那得知。酒熟定应花未动，举瓢先对柳千丝。
同外孙文九新春五绝句·其五
作者：苏辙
朝代：宋
体裁：七言绝句

雪覆西山三顷麦，一犁春雨祝天工。麦秋幸与人同饱，昔日黄门今老农。
同外孙文九新春五绝句·其四
作者：苏辙
朝代：宋
体裁：七言绝句

筑室恨除千本竹，及春先补百株花。隔年预与园夫约，春雨晴时问汝家。
同子瞻次梅圣俞旧韵题乡舍木山
作者：苏辙
朝代：宋

江槎出没浮犀牛，波涛掀天谷为洲。江寒水落惊霜秋，危根瘦节鸣寒流。脆朽吹去谁镌锼，连峰叠嶂立酋酋。吾家此山不易得，十年弃置空自尤。猿号鹤唳岂无意，委虵怪我怀羔裘。西归父老拍手笑，笑忆翁子躬薪樵。去时三山今有五，不问故园惟一丘。
同子瞻次梅圣俞旧韵题乡舍木山
作者：苏辙
朝代：宋

江槎出没浮犀牛，波涛掀天谷为洲。江寒水落惊霜秋，危根瘦节鸣寒流。脆朽吹去谁镌锼，连峰叠嶂立酋酋。吾家此山不易得，十年弃置空自尤。猿号鹤唳岂无意，委蛇怪我怀羔裘。西归父老拍手笑，笑忆翁子躬薪槱。去时三山今有五，不问故园惟一丘。
同子瞻次梅圣俞旧韵题乡舍木山
作者：苏辙
朝代：宋

江槎出没浮犀牛，波涛掀天谷为洲。
江寒水落惊霜秋，危根瘦节鸣寒流。
脆朽吹去谁镌锼，连峰迭嶂立酋酋。
吾家此山不易得，十年弃置空自尤。
猿号鹤唳岂无意，委蛇怪我怀羔裘。
西归父老拍手笑，笑忆翁子躬薪槱。
去时三山今有五，不问故园惟一丘。
同子瞻次过远重字韵
作者：苏辙
朝代：宋

孟子自夸心不动，未试永嘉铁轮重。弟兄六十老病余，万里同遭海隅送。长披羊裘类严子，罢食猪肝同闵仲。大男留处事田亩，幼子随行躬釜瓮。低眉语笑接邻父，弹指吁嗟到蛮洞。茅茨一日敢忘葺，桑柘十年须勉种。来时邂逅得相携，归去逡巡应复从。莫惊忧患尔来同，久知出处平生共。虽令子孙治家学，休炫文章供世用。颍川筑室久未成，夜来忽作西湖梦。
同子瞻次过远重字韵
作者：苏辙
朝代：宋

孟子自夸心不动，未试永嘉铁轮重。
弟兄六十老病余，万里同遭海隅送。
长披羊裘类严子，罢食猪肝同闵仲。
大男留处事田亩，幼子随行躬釜瓮。
低眉语笑接邻父，弹指吁嗟到蛮洞。
茅茨一日敢忘葺，桑柘十年须勉种。
来时邂逅得相携，归去逡巡应復从。
莫惊忧患尔来同，久知出处平生共。
虽令子孙治家学，休炫文章供世用。
颍川筑室久未成，夜来忽作西湖梦。
同子瞻次过远重字韵
作者：苏辙
朝代：宋

孟子自誇心不动，未试永嘉铁轮重。弟兄六十老病馀，万里同遭海隅送。长披羊裘类严子，罢食猪肝同闵仲。大男留处事田亩，幼子随行躬釜瓮。低眉语笑接邻父，弹指吁嗟到蛮洞。茅茨一日敢忘葺，桑柘十年须勉种。来时邂逅得相携，归去逡巡应复从。莫惊忧患尔来同，久知出处平生共。虽令子孙治家学，休炫文章供世用。颍川筑室久未成，夜来忽作西湖梦。
同子瞻泛汴泗得渔酒二咏·其一
作者：苏辙
朝代：宋
体裁：五言律诗

江湖性终在，平地难久居。渌水雨新涨，扁舟意自如。河身萦疋素，洪口转千车。愿言弃城市，长竿夜独渔。
同子瞻泛汴泗得渔酒二咏·其二
作者：苏辙
朝代：宋

懒思久废诗，病肠不堪酒。
强颜水石间，滥蹟宾主后。
不知白浪翻，但怪青山走。
莫随使车尘，岂畏严城斗。
同子瞻泛汴泗得渔酒二咏·其二
作者：苏辙
朝代：宋

懒思久废诗，病肠不堪酒。强颜水石间，滥迹宾主后。不知白浪翻，但怪青山走。莫随使车尘，岂畏严城斗。
同孔常父作张夫人诗
作者：苏辙
朝代：宋

女子勿言弱，男儿何必强。君看张夫人，身举十五丧。头上脱笄珥，箧中斥襦裳。筑坟连丘山，松柏郁苍苍。亲戚不为助，涕泣感道傍。昔有王氏老，身为尚书郎。亲死弃不葬，簪裾日翱翔。白骨委庐陵，宦游在岐阳。一旦有丈夫，轩轩类佯狂。相面识心腹，开口言灾祥。嗟汝平生事，不了令谁当。汝身暖丝绵，汝口甘稻粱。衣食未尝废，此事乃可忘。一言中肝心，投身拜其床。傍人漫不知，相视空茫茫。终言汝不悛，物理久必偿。儿女病手足，相随就沦亡。鄙夫本愚悍，过耳风吹墙。明年及前期，长子忧骭疡。一麾守巴峡，双柩还故乡。弱息虽仅存，蹒跚亦非良。谁言天地宽，纲目固自张。古事远不信，近事世所详。企张非求福，祸败当惩王。〈嘉祐末年，李士宁言，王君事于右扶风，其报甚速。张夫人，南都人，孔推官常甫作诗言其贤，邀余同作，并言李生事，或足以警世云。〉主
同孔常父作张夫人诗
作者：苏辙
朝代：宋

女子勿言弱，男儿何必强。君看张夫人，身举十五丧。头上脱笄珥，箧中斥襦裳。筑坟连丘山，松柏郁苍苍。亲戚不为助，涕泣感道傍。昔有王氏老，身为尚书郎。亲死弃不葬，簪裾日翱翔。白骨委庐陵，宦游在岐阳。一旦有丈夫，轩轩类佯狂。相面识心腹，开口言灾祥。嗟汝平生事，不了令谁当。汝身暖丝绵，汝口甘稻粱。衣食未尝废，此事乃可忘。一言中肝心，投身拜其床。傍人漫不知，相视空茫茫。终言汝不悛，物理久必偿。儿女病手足，相随就沦亡。鄙夫本愚悍，过耳风吹墙。明年及前期，长子忧骭疡。一麾守巴峡，双柩还故乡。弱息虽仅存，蹒跚亦非良。谁言天地宽，网目固自张。古事远不信，近事世所详。企张非求福，祸败当惩王。
同孔常父作张夫人诗
作者：苏辙
朝代：宋

女子勿言弱，男儿何必强。
君看张夫人，身举十五丧。
头上脱笄珥，箧中斥襦裳。
筑坟连丘山，松柏鬰苍苍。
亲戚不为助，涕泣感道傍。
昔有王氏老，身为尚书郎。
亲死弃不葬，簪裾日翱翔。
白骨委庐陵，宦游在岐阳。
一旦有丈夫，轩轩类佯狂。
相面识心腹，开口言灾祥。
嗟汝平生事，不了令谁当。
汝身暖丝绵，汝口甘稻粱。
衣食未尝废，此事乃可忘。
一言中肝心，投身拜其床。
傍人漫不知，相视空茫茫。
终言汝不悛，物理久必偿。
儿女病手足，相随就沦亡。
鄙夫本愚悍，过耳风吹墙。
明年及前期，长子忧骭疡。
一麾守巴峡，双柩还故乡。
弱息虽仅存，蹒跚亦非良。
谁言天地宽，网目固自张。
古事远不信，近事世所详。
企张非求福，祸败当惩王。
同李倅钧访赵嗣恭留饮南园晚衙先归
作者：苏辙
朝代：宋
体裁：古风

城南高楼出乔木，下有方塘秋水足。新霜未变草木鲜，晚日旋催梨枣熟。雨荒松菊半榛莽，风老菰蒲初瑟缩。门前大路多尘土，日中过客无留毂。开门却扫如有待，下马升堂真不速。劝我一振衣上黄，临风共倒樽中渌。肴蔬草草意不尽，丝竹泠泠暗相属。琳宫仙伯自閒暇，幕府粗官苦烦促。晚衙簿领当及期，后堂车辖要须漉。令人更愧东宫师，眷恋溪山弃华屋。
同李倅钧访赵嗣恭留饮南园晚衙先归
作者：苏辙
朝代：宋

城南高楼出乔木，下有方塘秋水足。新霜未变草木鲜，晚日旋催梨枣熟。雨荒松菊半榛莽，风老菰蒲初瑟缩。门前大路多尘土，日中过客无留毂。开门却扫如有待，下马升堂真不速。劝我一振衣上黄，临风共倒樽中渌。肴蔬草草意不尽，丝竹泠泠暗相属。琳宫仙伯自闲暇，幕府粗官苦烦促。晚衙簿领当及期，后堂车辖要须漉。令人更愧东宫师，眷恋溪山弃华屋。
同王适曹焕游清居院步还所居
作者：苏辙
朝代：宋

身为江城吏，心似野田叟。
寻僧忽忘归，饱食莫携手。
畏人久成性，路绕古城后。
茅茨远相望，鷄犬亦时有。
人还市井罢，日落狐兔走。
迴风吹横烟，烧火卷林薮。
草深径渐恶，荆棘时挂肘。
褰裳涉沮洳，斜绝污池口。
投荒分岑寂，欹侧吾自取。
二君独何为，经岁坐相守。
游从乏车骑，饮食厌菘韭。
周旋未忍弃，辛苦亦何负。
归来倚南窗，试挹樽中酒。
笑问黄泥行，此味还同否。
同王适曹焕游清居院步还所居
作者：苏辙
朝代：宋

身为江城吏，心似野田叟。寻僧忽忘归，饱食莫携手。畏人久成性，路绕古城后。茅茨远相望，鸡犬亦时有。人还市井罢，日落狐兔走。回风吹横烟，烧火卷林薮。草深径渐恶，荆棘时挂肘。褰裳涉沮洳，斜绝污池口。投荒分岑寂，攲侧吾自取。二君独何为，经岁坐相守。游从乏车骑，饮食厌菘韭。周旋未忍弃，辛苦亦何负。归来倚南窗，试挹樽中酒。笑问黄泥行，此味还同否。
同王适赋雪
作者：苏辙
朝代：宋

北风吹雨雨不断，遍满虚空作飞霰。纸窗独卧不成眠，茅屋无声时一泫。鸟乌错莫寒未起，庭户空明夜惊旦。重楼复阁烂生光，绝涧连山漫不见。夹砌双杉洗更碧，满田碧草埋应烂。城中闭户无履迹，市上孤烟数晨爨。细排玉箸短垂檐，暗结轻冰时入研。拨灰有客顾尊俎，迹兔何人试鹰犬。未容行役扫车毂，应有老农歌麦饭。一来江城若俄顷，四见白花飞面旋。坐看酒瓮谁敢尝，归踏冰泥屡成溅。年来桥板断不属，莫出肩舆足忧患。到家昏黑空自笑，诉妇勤劳每长叹。床头有酒未用沽，囊里无钱不劳算。更令雪片大如手，终胜溪瘴长熏眼。谒告犹能不出门，典衣共子成高宴。
同王适赋雪
作者：苏辙
朝代：宋

北风吹雨雨不断，遍满虚空作飞霰。
纸窗独卧不成眠，茅屋无声时一泫。
鸟乌错莫寒未起，庭户空明夜惊旦。
重楼复阁烂生光，绝涧连山漫不见。
夹砌双杉洗更碧，满田碧草埋应烂。
城中闭户无履迹，市上孤烟数晨爨。
细排玉箸短垂檐，暗结轻冰时入研。
拨灰有客顾尊俎，迹兔何人试鹰犬。
未容行役扫车毂，应有老农歌麦饭。
一来江城若俄顷，四见白花飞面旋。
坐看酒瓮谁敢尝，归踏冰泥屡成溅。
年来桥板断不属，莫出肩舆足忧患。
到家昏黑空自笑，诉妇勤劳每长嘆。
床头有酒未用沽，囊裏无钱不劳算。
更令雪片大如手，终胜溪瘴长熏眼。
谒告犹能不出门，典衣共子成高宴。
同王适赋雪
作者：苏辙
朝代：宋

北风吹雨雨不断，遍满虚空作飞霰。纸窗独卧不成眠，茅屋无声时一泫。鸟乌错莫寒未起，庭户空明夜惊旦。重楼复阁烂生光，绝涧连山漫不见。夹砌双杉洗更碧，满田碧草埋应烂。城中闭户无履迹，市上孤烟数晨爨。细排玉著短垂檐，暗结轻冰时入研。拨灰有客顾尊俎，迹兔何人试鹰犬。未容行役扫车毂，应有老农歌麦饭。一来江城若俄顷，四见白花飞面旋。坐看酒瓮谁敢尝，归踏冰泥屡成溅。年来桥板断不属，莫出肩舆足忧患。到家昏黑空自笑，诉妇勤劳每长叹。床头有酒未用沽，囊里无钱不劳算。更令雪片大如手，终胜溪瘴长熏眼。谒告犹能不出门，典衣共子成高宴。
同迟赋千叶牡丹
作者：苏辙
朝代：宋
体裁：七言律诗

未换中庭三尺土，漫种数丛千叶花。造物不违遗老意，一枝颇似洛人家。名园不放寻芳客，陋巷希闻载酒车。未忍画瓶修佛供，清樽酌尽试山茶。
同迟赋春晚
作者：苏辙
朝代：宋
体裁：七言律诗

池塘春旱欲生尘，一雨能令草木新。脾病不嫌樱笋薄，廪空偏喜麦禾匀。白须照水湖光净，渌酒留人鸟哢频。但恐少年嫌老丑，眼前无复一时人。
同迟赋春晚
作者：苏辙
朝代：宋

池塘春旱欲生尘，一雨能令草木新。
脾病不嫌樱笋薄，廪空偏喜麦禾匀。
白须照水湖光凈，渌酒留人鸟咔频。
但恐少年嫌老丑，眼前无復一时人。
同陈述古舍人观芍药
作者：苏辙
朝代：宋
体裁：七言律诗

蔼蔼堂西十亩园，晚凉迎步绿阴繁。共惊春去已多日，争看花开最后番。未许狂风催烂熳，故将青幄强安存。请公作意勤欢赏，趁取残红照酒樽。
后省初成直宿呈子瞻二首
作者：苏辙
朝代：宋

掖垣初盖斧斤张，栋宇犹闻松桂香。
江海蹔来俱野客，云霄并直愧花堂。
月明似与人烟远，风细微闻禁漏长。
谏草未成眠未稳，始知天上极清凉。
射策当年偶一时，对休夜雨失前期。
庐间还往无多地，梦里追寻亦自疑。
螭墨屡干朝已久，囊封希上出犹迟。
茅薝半破松筠老，归念萧然欲语谁。
后省初成直宿呈子瞻二首
作者：苏辙
朝代：宋

掖垣初罢斧斤响，栋宇犹闻松桂香。江海暂来俱野客，云霄并直愧华堂。月明似与人烟远，风细微闻禁漏长。谏草未成眠未稳，始知天上极清凉。射策当年偶一时，对床夜雨失前期。庐间还往无多地，梦里追寻亦自疑。螭墨屡乾朝已久，囊封希上出犹迟。茅檐半破松筠老，归念萧然欲语谁。
后省初成直宿呈子瞻二首·其一
作者：苏辙
朝代：宋

掖垣初罢斧斤响，栋宇犹闻松桂香。江海暂来俱野客，云霄并直愧华堂。月明似与人烟远，风细微闻禁漏长。谏草未成眠未稳，始知天上极清凉。
后省初成直宿呈子瞻二首·其一
作者：苏辙
朝代：宋

掖垣初罢斧斤响，栋宇犹闻松桂香。
江海蹔来俱野客，云霄并直愧华堂。
月明似与人烟远，风细微闻禁漏长。
谏草未成眠未稳，始知天上极清凉。
后省初成直宿呈子瞻二首·其二
作者：苏辙
朝代：宋

射策当年偶一时，对床夜雨失前期。
庐间还往无多地，梦裏追寻亦自疑。
螭墨屡干朝已久，囊封希上出犹迟。
茅檐半破松筠老，归念萧然欲语谁。
吕司空挽词三首
作者：苏辙
朝代：宋

少年轻富贵，一意在诗书。共恨经纶晚，才收老病余。寡言知德胜，善应本中虚。卒相承平业，讴歌元祐初。将相家声近，勋名晚岁隆。给扶安旧德，赐府压群公。不见弥缝迹，空推翼戴功。山公旧多可，寒士泣清风。罢郡来清颍，微官忆宛丘。颓垣那可住，隐几若将休。复起民欣愿，全归天不留。世间反覆手，有德竟无忧。〈公罢颍州，退居于陈，辙为陈学官，时请见焉。〉
吕司空挽词三首
作者：苏辙
朝代：宋

少年轻富贵，一意在诗书。共恨经纶晚，才收老病馀。寡言知德胜，善应本中虚。卒相承平业，讴歌元祐初。将相家声近，勋名晚岁隆。给扶安旧德，赐府压群公。不见弥缝迹，空推翼戴功。山公旧多可，寒士泣清风。罢郡来清颍，微官忆宛丘。颓垣那可住，隐几若将休。复起民欣愿，全归天不留。世间反覆手，有德竟无忧。
吕司空挽词三首·其一
作者：苏辙
朝代：宋

少年轻富贵，一意在诗书。共恨经纶晚，才收老病馀。寡言知德胜，善应本中虚。卒相承平业，讴歌元祐初。
吕司空挽词三首·其一
作者：苏辙
朝代：宋

少年轻富贵，一意在诗书。
共恨经纶晚，纔收老病余。
寡言知德胜，善应本中虚。
卒相承平业，讴歌元佑初。
吕司空挽词三首·其三
作者：苏辙
朝代：宋

罢郡来清颍，微官忆宛丘。颓垣那可住，隐几若将休。复起民欣愿，全归天不留。世间反覆手，有德竟无忧。
吕司空挽词三首·其三
作者：苏辙
朝代：宋

罢郡来清颍，微官忆宛丘。
颓垣那可住，隠几若将休。
復起民欣愿，全归天不留。
世间反覆手，有德竟无忧。
吕司空挽词三首·其二
作者：苏辙
朝代：宋

将相家声近，勋名晚岁隆。
给扶安旧德，赐府压羣公。
不见弥缝迹，空推翼戴功。
山公旧多可，寒士泣清风。
吕司空挽词三首·其二
作者：苏辙
朝代：宋

将相家声近，勋名晚岁隆。给扶安旧德，赐府压群公。不见弥缝迹，空推翼戴功。山公旧多可，寒士泣清风。
吕希道少卿松局图
作者：苏辙
朝代：宋

溪回山石间，苍松立四五。
水深不可涉，上有横桥渡。
溪外无居人，盘石平可住。
纵横远山出，隠见云日莫。
下有四老人，对局不回顾。
石泉杂风松，入耳如暴雨。
不闻人世喧，自得山中趣。
何人昔相遇，图画入纨素。
尘埃依古壁，永日奉樽俎。
隠居畏人知，好事竟相误。
我来再三嘆，空有飞鸿慕。
逝将从之游，不惜烂樵斧。
吕希道少卿松局图
作者：苏辙
朝代：宋

溪回山石间，苍松立四五。水深不可涉，上有横桥渡。溪外无居人，磐石平可住。纵横远山出，隐见云日莫。下有四老人，对局不回顾。石泉杂松风，入耳如暴雨。不闻人世喧，自得山中趣。何人昔相遇，图画入纨素。尘埃依古壁，永日奉樽俎。隐居畏人知，好事竟相误。我来再三叹，空有飞鸿慕。逝将従之游，不惜烂樵斧。
吕希道少卿松局图
作者：苏辙
朝代：宋

溪回山石间，苍松立四五。水深不可涉，上有横桥渡。溪外无居人，磐石平可住。纵横远山出，隐见云日莫。下有四老人，对局不回顾。石泉杂风松，入耳如暴雨。不闻人世喧，自得山中趣。何人昔相遇，图画入纨素。尘埃依古壁，永日奉樽俎。隐居畏人知，好事竟相误。我来再三叹，空有飞鸿慕。逝将从之游，不惜烂樵斧。
吴冲卿夫人秦国挽词二首
作者：苏辙
朝代：宋

国老相随尽，家风慨独存。见夫成相业，听子得忠言。气节惭多士，声华盛一门。平生高义重，未易俗人论。雅颂成章早，春秋发论长。风规留叔向，文采似中郎。览古明兴废，临危喜激昂。南迁初不恨，李杜得从滂。
吴冲卿夫人秦国挽词二首·其一
作者：苏辙
朝代：宋
体裁：五言律诗

国老相随尽，家风慨独存。见夫成相业，听子得忠言。气节惭多士，声华盛一门。平生高义重，未易俗人论。
吴冲卿夫人秦国挽词二首·其二
作者：苏辙
朝代：宋
体裁：五言律诗

雅颂成章早，春秋发论长。风规留叔向，文采似中郎。览古明兴废，临危喜激昂。南迁初不恨，李杜得从滂。
周昉画美人歌
作者：苏辙
朝代：宋

深宫美人百不知，饮酒食肉事游嬉。弹丝吹竹舞罗衣，曲终对镜理鬓眉。岌然高髻玉钗垂，双鬟窈窕萼叶微。宛转踯躅从婴儿，倚楹俯槛皆有姿。拥扇执拂知从谁，瘦者飞燕肥玉妃。俯仰向背乐且悲，九重深远安得窥。周生执笔心坐驰，流传人间眩心脾。飞琼小玉云雾帏，长风吹开忽见之。梦魂清夜那复追，老人衰朽百事非。展卷一笑亦胡为，持付少年良所宜。
周昉画美人歌
作者：苏辙
朝代：宋

深宫美人百不知，饮酒食肉事游嬉。
弹丝吹竹舞罗衣，曲终对镜理鬓眉。
岌然高髻玉钗垂，双鬟窈窕萼叶微。
宛转踯躅从婴儿，倚楹俯槛皆有姿。
拥扇执拂知从谁，瘦者飞燕肥玉妃。
俯仰向背乐且悲，九重深远安得窥。
周生执笔心坐驰，流传人间眩心脾。
飞琼小玉云雾帏，长风吹开忽见之。
梦魂清夜那復追，老人衰朽百事非。
展卷一笑亦胡为，持付少年良所宜。
周昉画美人歌
作者：苏辙
朝代：宋

深宫美人百不知，饮酒食肉事游嬉。弹丝吹竹舞罗衣，曲终对镜理鬓眉。岌然高髻玉钗垂，双鬟窈窕萼叶微。宛转踯躅従婴儿，倚楹俯槛皆有姿。拥扇执拂知従谁，瘦者飞燕肥玉妃。俯仰向背乐且悲，九重深远安得窥。周生执笔心坐驰，流传人间眩心脾。飞琼小玉云雾帏，长风吹开忽见之。梦魂清夜那复追，老人衰朽百事非。展卷一笑亦胡为，持付少年良所宜。
和子瞻三游南山九首 仙游潭五首 其一
作者：苏辙
朝代：宋

潭深不可涉，潭小不通船。
路断游人止，龙藏白沫旋。
翦藤量水短，插石置桥坚。
桥外居民少，躬耕不用钱。
和子瞻三游南山九首 仙游潭五首 其一 潭
作者：苏辙
朝代：宋

潭深不可涉，潭小不通船。路断游人止，龙藏白沫旋。剪藤量水短，插石置桥坚。桥外居民少，躬耕不用钱。
和子瞻三游南山九首 仙游潭五首 其三
作者：苏辙
朝代：宋

君看潭北寺，何用减潭南。
不到还能止，重来独未厌。
荒凉增客思，贫病觉僧惭。
饮水寒难忍，谁言栢子甘。
和子瞻三游南山九首 仙游潭五首 潭
作者：苏辙
朝代：宋

潭深不可涉，潭小不通船。路断游人止，龙藏白沫旋。剪藤量水短，插石置桥坚。桥外居民少，躬耕不用钱。澄潭下无底，将渡又安能。惯上横空木，轻生此寺僧。晓鱼闻考考，石塔见层层。不到殊非恶，他年记未曾。君看潭北寺，何用减潭南。不到还能止，重来独未厌。荒凉增客思，贫病觉僧惭。饮水寒难忍，谁言柏子甘。扶风贵公子，早岁伴山家。吹笛堕秋叶，读书随晓鸦。业成心自叛，学苦我长嗟。石室非人住，穷山雪似沙。洞门苍藓合，逼仄不容身。传有虚明处，中藏窈窕人。吹笙桥上月，拾翠洞南春。往往来山下，萧然雨洒尘。
和子瞻三游南山九首·五郡
作者：苏辙
朝代：宋

蜀人不信秦川好，食蔗从梢未及甘。
当道沙尘类河北，依山水竹似江南。
观形随阜饮溪鹿，云气侵山食叶蚕。
犹有道人迎客笑，白鬚黄袖岂非聃。
和子瞻三游南山九首其三传经台
作者：苏辙
朝代：宋
体裁：七言绝句

轮扁不能令子巧，老聃虽智若为传。遗经尚在台如故，弟子今无似喜贤。
和子瞻三游南山九首其二五郡
作者：苏辙
朝代：宋
体裁：七言律诗

蜀人不信秦川好，食蔗从梢未及甘。当道沙尘类河北，依山水竹似江南。观形随阜饮溪鹿，云气侵山食叶蚕。犹有道人迎客笑，白须黄袖岂非聃。
和子瞻东阳水乐亭歌
作者：苏辙
朝代：宋

君不见武安前堂立曲旃，官高利厚多忧患。又不见夏侯好妓贫无力，帘箔为衣人莫识。两人操行虽不同，辛苦经营实如一。不如君家激水石中流，听之有声百无忧。笙竽窈眇度溪谷，琴筑凄咽穿林丘。高人处世心淡泊，众声过耳皆为乐。退食委蛇石上眠，幽音断续床前作。正如古人乐易多欢娱，积土为鼓块为桴。但能复作太古意，君家水乐真有馀。
和子瞻东阳水乐亭歌
作者：苏辙
朝代：宋

君不见武安前堂立曲旃，官高利厚多忧患。
又不见夏侯好妓贫无力，帘箔为衣人莫识。
两人操行虽不同，辛苦经营实如一。
不如君家激水石中流，听之有声百无忧。
笙竽窈眇度溪谷，琴筑凄咽穿林丘。
高人处世心淡泊，众声过耳皆为乐。
退食委蛇石上眠，幽音断续床前作。
正如古人乐易多欢娱，积土为鼓块为桴。
但能復作太古意，君家水乐真有余。
和子瞻东阳水乐亭歌
作者：苏辙
朝代：宋

君不见武安前堂立曲旃，官高得厚多忧患。又不见夏侯好妓贫无力，帘箔为衣人莫识。两人操行虽不同，辛苦经营实如一。不如君家激水石中流，听之有声百无忧。笙竽窈眇度溪谷，琴筑凄咽穿林丘。高人处世心淡泊，众声过耳皆为乐。退食委蛇石上眠，幽音断续床前作。正如古人乐易多欢娱，积土为鼓块为桴。但能复作太古意，君家水乐真有余。
和子瞻凤翔八观八首 其一 石鼓
作者：苏辙
朝代：宋

岐山之阳石为鼓，叩之不鸣悬无虡。以为无用百无直，以为有用万物祖。置身无用有用间，自托周宣谁敢侮。宣王没后坟垄平，秦野苍茫不知处。周人旧物惟存山，文武遗民尽囚虏。鼎钟无在铸戈戟，宫殿已倒生禾黍。厉宣子孙窜四方，昭穆错乱不存谱。时有过客悲先王，绸缪牖户彻桑土。思宣不见幸鼓存，由鼓求宣近为愈。彼皆有用世所好，天地能生不能主。君看项籍猛如狼，身死未冷割为脯。马童杨喜岂不仁，待汝封侯非怨汝。何况外物固已轻，毛擒翡翠尾执麈。惟有苍石于此时，独以无用不见数。形骸偃蹇任苔藓，文字皴剥困风雨。遭乱既以无用全，有用还为太平取。古人不见见遗物，如见方召与申甫。文非科斗可穷诘，简编不载无训诂。字形漫汗随石缺，苍蛇生角龙折股。亦如老人遭暴横，颐下髭秃口齿龉。形虽不具意可知，有云杨柳贯鲂鱮。鲂鱮岂厌居溪谷，自投网罟入君俎。柳条柔弱长百尺，挽之不断细如缕。以柳贯鱼鱼不伤，贯不伤鱼鱼乐死。登之庙中鬼神格，锡女丰年多黍稌。宣王用兵征四国，北摧犬戎南服楚。将帅用命士卒欢，死生不顾阚虓虎。问之何术能使然，抚之如子敬如父。弱柳贯鱼鱼弗违，仁人在上民不怒。请看石鼓非徒然，长笑太山刻秦语。
和子瞻凤翔八观八首 其七 李氏园
作者：苏辙
朝代：宋

有客骑白驹，扬鞭入青草。悠悠无远近，但择林亭好。萧条北城下，园号李家媪。系马古车门，随意无洒扫。鸣禽惊上屋，飞蝶纷入抱。竹林净如濯，流水清可澡。闲花不着行，香梨独依岛。松枝贯今昔，林影变昏早。草木皆苍颜，亭宇已新造。临风置酒樽，庭下取栗枣。今人强欢笑，古人已枯槁。欲求百年事，不见白须老。秦中古云乐，文武在丰镐。置囿通樵苏，养兽让麀䴠。池鱼跃金碧，白鸟飞纻缟。牛羊感仁恕，行苇亦自保。当年歌灵台，后世咏鱼藻。古诗宛犹在，遗处不可考。悲哉李氏末，王霸出奴皂。城中开芳园，城外罗战堡。击鼓鸣巨钟，百姓皆懊恼。及夫圣人出，战国卷秋潦。园田赋贫民，耕破园前道。高原种菽粟，陂泽满粳稻。春耕杂壶浆，秋赋输秸藁。当年王家孙，自庇无尺橑。空馀百岁木，妄为夭巫祷。游人足讥骂，百世遭舌讨。老翁不愿见，垂涕祝襁褓。持用戒满盈，饮酒无醉倒。
和子瞻凤翔八观八首 其二 诅楚文
作者：苏辙
朝代：宋

诅楚楚如桀，诅秦秦则纣。桀罪使信然，纣语安足受。牲肥酒醪洁，夸诞鬼不祐。鬼非东诸侯，岂信辩士口。碑埋祈年下，意绕章华走。得楚不付孙，但为刘季取。吾闻秦穆公，与晋实甥舅。盟郑绝晋欢，结楚将自救。使秦诅楚人，晋亦议其后。诸侯迭相诅，祸福果谁有。世人不知道，好古无可否。何当投泾流，浑浊盖鄙丑。
和子瞻凤翔八观八首 其五 东湖
作者：苏辙
朝代：宋

不到东湖上，但闻东湖吟。诗词已清绝，佳境亦可寻。蜿蜒苍石螭，蟠拿据湖心。倒腹吐流水，奔注为重深。清风荡微波，渺渺平无音。有鳖行在沙，有鱼跃在浔。鳖圆如新荷，鱼细如蠹蟫。梧桐生两涯，萧萧自成林。孙枝复生孙，已中瑟与琴。秋虫噪蜩蚻，春鸟鸣鴂鵀。有客来无时，濯足荫清阴。自忘府中官，取酒石上斟。醉倒卧石上，野虫上其襟。醒来不知莫，湖月翻黄金。油然上马去，纵意不自箴。作诗招路人，行乐宜及今。人生不满百，一瞬何所任。路人掉头笑，去马何骎骎。子有不肖弟，有冠未尝簪。愿身化为线，使子为之针。子欲烹鲤鱼，为子溉釜鬵。子欲枕山石，为子求布衾。异乡虽云乐，不如反故岑。瘦田可凿耕，桑柘可织纴。东有轩辕泉，隐隐如牛涔。西有管辂宅，尚存青石砧。彭女留膝踝，礼拜意已钦。慈母抱众子，乱石寒萧森。朝往莫可还，此岂不足临。慎勿语他人，此意子独谌。
和子瞻凤翔八观八首 其八 秦穆公墓
作者：苏辙
朝代：宋

泉上秦伯坟，下埋三良士。三良百夫特，岂为无益死。当年不幸见迫胁，诗人尚记临穴惴。岂如田横海中客，中原皆汉无报所。秦国吞西周，康公穆公子。尽力事康公，穆公不为负。岂必杀身从之游，夫子乃以侯嬴所为疑三子。王泽既未竭，君子不为诡。三良徇秦穆，要自不得已。
和子瞻凤翔八观八首 其四 杨惠之塑维摩像
作者：苏辙
朝代：宋

金粟如来瘦如腊，坐上文殊秋月圆。法门论极两相可，言语不复相通传。至人养心遗四体，瘦不为病肥非妍。谁人好道塑遗像，鲐皮束骨筋扶咽。兀然隐几心已灭，形如病鹤竦两肩。骨节支离体疏缓，两目视物犹烱然。长嗟灵运不知道，强剪美须插两颧。彼人视身若枯木，割去右臂非所患。何况塑画已身外，岂必夺尔庸自全。真人遗意世莫识，时有游僧施钵钱。
和子瞻凤翔八观八首·东湖
作者：苏辙
朝代：宋

不到东湖上，但闻东湖吟。
诗词已清绝，佳境亦可寻。
蜿蜒苍石螭，蟠拏据湖心。
倒腹吐流水，奔注为重深。
清风荡微波，渺渺平无音。
有鼈行在沙，有鱼跃在浔。
鼈圆如新荷，鱼细如蠹蟫。
梧桐生两涯，萧萧自成林。
孙枝復生孙，已中瑟与琴。
秋虫噪蜩蚻，春鸟鸣鴂鵀。
有客来无时，濯足荫清阴。
自忘府中官，取酒石上斟。
醉倒卧石上，野虫上其襟。
醒来不知莫，湖月翻黄金。
油然上马去，纵意不自箴。
作诗招路人，行乐宜及今。
人生不满百，一瞬何所任。
路人掉头笑，去马何骎骎。
子有不肖弟，有冠未尝簪。
愿身化为线，使子为之鍼。
子欲烹鲤鱼，为子溉釜鬵。
子欲枕山石，为子求布衾。
异乡虽云乐，不如反故岑。
瘦田可凿耕，桑柘可织纴。
东有轩辕泉，隠隠如牛涔。
西有管辂宅，尚存青石碪。
彭女留膝踝，礼拜意已钦。
慈母抱众子，乱石寒萧森。
朝往莫可还，此岂不足临。
慎勿语他人，此意子独谌。
和子瞻凤翔八观八首·李氏园
作者：苏辙
朝代：宋

有客骑白驹，扬鞭入青草。
悠悠无远近，但择林亭好。
萧条北城下，园号李家媪。
繫马古车门，随意无洒扫。
鸣禽惊上屋，飞蝶纷入抱。
竹林凈如濯，流水清可澡。
闲花不着行，香梨独依岛。
松枝贯今昔，林影变昏早。
草木皆苍颜，亭宇已新造。
临风置酒樽，庭下取栗枣。
今人强欢笑，古人已枯槁。
欲求百年事，不见白鬚老。
秦中古云乐，文武在丰镐。
置囿通樵苏，养兽让麀䴠。
池鱼跃金碧，白鸟飞纻缟。
牛羊感仁恕，行苇亦自保。
当年歌灵台，后世咏鱼藻。
古诗宛犹在，遗处不可考。
悲哉李氏末，王霸出奴皂。
城中开芳园，城外罗战堡。
击鼓鸣巨钟，百姓皆懊恼。
及夫圣人出，战国卷秋潦。
园田赋贫民，耕破园前道。
高原种菽粟，陂泽满粳稻。
春耕杂壶浆，秋赋输秸藁。
当年王家孙，自庇无尺橑。
空余百岁木，妄为夭巫祷。
游人足讥駡，百世遭舌讨。
老翁不愿见，垂涕祝襁褓。
持用戒满盈，饮酒无醉倒。
和子瞻凤翔八观八首·杨惠之塑维摩像
作者：苏辙
朝代：宋

金粟如来瘦如腊，坐上文殊秋月圆。
法门论极两相可，言语不復相通传。
至人养心遗四体，瘦不为病肥非妍。
谁人好道塑遗像，鲐皮束骨筋扶咽。
兀然隠几心已灭，形如病鹤竦两肩。
骨节支离体疏缓，两目视物犹烱然。
长嗟灵运不知道，强翦美鬚插两颧。
彼人视身若枯木，割去右臂非所患。
何况塑画已身外，岂必夺尔庸自全。
真人遗意世莫识，时有游僧施钵钱。
和子瞻凤翔八观八首·王维吴道子画
作者：苏辙
朝代：宋

吾观天地间，万事同一理。
扁也工斫轮，乃知读文字。
我非画中师，偶亦识画旨。
勇怯不必同，要以各善耳。
壮马脱衔放平陆，步骤风雨百夫靡。
美人婉娩守闲独，不出庭户修容止。
女能嫣然笑倾国，马能一蹴致千里。
优柔自好勇自强，各自胜绝无彼此。
谁言王摩诘，乃过吴道子。
试谓道子来，置女所挟从软美。
道子掉头不肯应，刚杰我已足自恃。
雄奔不失驰，精妙实无比。
老僧寂灭生虑微，侍女闲洁非復婢。
丁宁勿相违，幸使二子齿。
二子遗迹今岂多，岐阳可贵能独备。
但使古壁常坚完，尘土虽积光艷长不毁。
和子瞻凤翔八观八首·真兴寺阁
作者：苏辙
朝代：宋
体裁：古风

秦川不为广，南山不为高。嵯峨真兴阁，杰立陵风飙。危槛俯翔鸟，跳檐落飞猱。上有傲世人，身衣白鹤毛。下视市井喧，奔走何嗷嗷。萧然倚楹啸，遗响入云霄。清风吹其裾，冉冉不可操。不知何所为，岂即非卢敖。游目万里间，远山如伏羔。遗语谢世俗，钓鱼当钓鳌。
和子瞻凤翔八观八首·石鼓
作者：苏辙
朝代：宋

岐山之阳石为鼓，叩之不鸣悬无虡。以为无用百无直，以为有用万物祖。置身无用有用间，自托周宣谁敢侮。宣王没后坟垄平，秦野苍茫不知处。周人旧物惟存山，文武遗民尽囚虏。鼎钟无在铸戈戟，宫殿已倒生禾黍。厉宣子孙窜四方，昭穆错乱不存谱。时有过客悲先王，绸缪牖户彻桑土。思宣不见幸鼓存，由鼓求宣近为愈。彼皆有用世所好，天地能生不能主。君看项籍猛如狼，身死未冷割为脯。马童杨喜岂不仁，待汝封侯非怨汝。何况外物固已轻，毛擒翡翠尾执麈。惟有苍石于此时，独以无用不见数。形骸偃蹇任苔藓，文字皴剥困风雨。遭乱既以无用全，有用还为太平取。古人不见见遗物，如见方召与申甫。文非科斗可穷诘，简编不载无训诂。字形漫汗随石缺，苍蛇生角龙折股。亦如老人遭暴横，颐下髭秃口齿龉。形虽不具意可知，有云杨柳贯鲂鱮。鲂鱮岂厌居溪谷，自投网罟入君俎。柳条柔弱长百尺，挽之不断细如缕。以柳贯鱼鱼不伤，贯不伤鱼鱼乐死。登之庙中鬼神格，锡女丰年多黍稌。宣王用兵征四国，北摧犬戎南服楚。将帅用命士卒欢，死生不顾阚虓虎。问之何术能使然，抚之如子敬如父。弱柳贯鱼鱼弗违，仁人在上民不怒。请看石鼓非徒然，长笑太山刻秦语。诅楚楚如桀，诅秦秦则纣。桀罪使信然，纣语安足受。牲肥酒醪洁，夸诞鬼不祐。鬼非东诸侯，岂信辩士口。碑埋祈年下，意绕章华走。得楚不付孙，但为刘季取。吾闻秦穆公，与晋实甥舅。盟郑绝晋欢，结楚将自救。使秦诅楚人，晋亦议其后。诸侯迭相诅，祸福果谁有。世人不知道，好古无可否。何当投泾流，浑浊盖鄙丑。吾观天地间，万事同一理。扁也工斫轮，乃知读文字。我非画中师，偶亦识画旨。勇怯不必同，要以各善耳。壮马脱衔放平陆，步骤风雨百夫靡。美人婉娩守闲独，不出庭户修容止。女能嫣然笑倾国，马能一蹴致千里。优柔自好勇自强，各自胜绝无彼此。谁言王摩诘，乃过吴道子。试谓道子来，置女所挟从软美。道子掉头不肯应，刚杰我已足自恃。雄奔不失驰，精妙实无比。老僧寂灭生虑微，侍女闲洁非复婢。丁宁勿相违，幸使二子齿。二子遗迹今岂多，岐阳可贵能独备。但使古壁常坚完，尘土虽积光艳长不毁。金粟如来瘦如腊，坐上文殊秋月圆。法门论极两相可，言语不复相通传。至人养心遗四体，瘦不为病肥非妍。谁人好道塑遗像，鲐皮束骨筋扶咽。兀然隐几心已灭，形如病鹤竦两肩。骨节支离体疏缓，两目视物犹烱然。长嗟灵运不知道，强剪美须插两颧。彼人视身若枯木，割去右臂非所患。何况塑画已身外，岂必夺尔庸自全。真人遗意世莫识，时有游僧施钵钱。不到东湖上，但闻东湖吟。诗词已清绝，佳境亦可寻。蜿蜒苍石螭，蟠拿据湖心。倒腹吐流水，奔注为重深。清风荡微波，渺渺平无音。有鳖行在沙，有鱼跃在浔。鳖圆如新荷，鱼细如蠹蟫。梧桐生两涯，萧萧自成林。孙枝复生孙，已中瑟与琴。秋虫噪蜩蚻，春鸟鸣鴂鵀。有客来无时，濯足荫清阴。自忘府中官，取酒石上斟。醉倒卧石上，野虫上其襟。醒来不知莫，湖月翻黄金。油然上马去，纵意不自箴。作诗招路人，行乐宜及今。人生不满百，一瞬何所任。路人掉头笑，去马何骎骎。子有不肖弟，有冠未尝簪。愿身化为线，使子为之针。子欲烹鲤鱼，为子溉釜鬵。子欲枕山石，为子求布衾。异乡虽云乐，不如反故岑。瘦田可凿耕，桑柘可织纴。东有轩辕泉，隐隐如牛涔。西有管辂宅，尚存青石砧。彭女留膝踝，礼拜意已钦。慈母抱众子，乱石寒萧森。朝往莫可还，此岂不足临。慎勿语他人，此意子独谌。秦川不为广，南山不为高。嵯峨真兴阁，杰立陵风飙。危槛俯翔鸟，跳檐落飞猱。上有傲世人，身衣白鹤毛。下视市井喧，奔走何嗷嗷。萧然倚楹啸，遗响入云霄。清风吹其裾，冉冉不可操。不知何所为，岂即非卢敖。游目万里间，远山如伏羔。遗语谢世俗，钓鱼当钓鳌。有客骑白驹，扬鞭入青草。悠悠无远近，但择林亭好。萧条北城下，园号李家媪。系马古车门，随意无洒扫。鸣禽惊上屋，飞蝶纷入抱。竹林净如濯，流水清可澡。闲花不着行，香梨独依岛。松枝贯今昔，林影变昏早。草木皆苍颜，亭宇已新造。临风置酒樽，庭下取栗枣。今人强欢笑，古人已枯槁。欲求百年事，不见白须老。秦中古云乐，文武在丰镐。置囿通樵苏，养兽让麀䴠。池鱼跃金碧，白鸟飞纻缟。牛羊感仁恕，行苇亦自保。当年歌灵台，后世咏鱼藻。古诗宛犹在，遗处不可考。悲哉李氏末，王霸出奴皂。城中开芳园，城外罗战堡。击鼓鸣巨钟，百姓皆懊恼。及夫圣人出，战国卷秋潦。园田赋贫民，耕破园前道。高原种菽粟，陂泽满粳稻。春耕杂壶浆，秋赋输秸藁。当年王家孙，自庇无尺橑。空馀百岁木，妄为夭巫祷。游人足讥骂，百世遭舌讨。老翁不愿见，垂涕祝襁褓。持用戒满盈，饮酒无醉倒。泉上秦伯坟，下埋三良士。三良百夫特，岂为无益死。当年不幸见迫胁，诗人尚记临穴惴。岂如田横海中客，中原皆汉无报所。秦国吞西周，康公穆公子。尽力事康公，穆公不为负。岂必杀身从之游，夫子乃以侯嬴所为疑三子。王泽既未竭，君子不为诡。三良徇秦穆，要自不得已。
和子瞻凤翔八观八首·石鼓
作者：苏辙
朝代：宋

岐山之阳石为鼓，叩之不鸣悬无虡。
以为无用百无直，以为有用万物祖。
置身无用有用间，自託周宣谁敢侮。
宣王没后坟壠平，秦野苍茫不知处。
周人旧物惟存山，文武遗民尽囚虏。
鼎钟无在铸戈戟，宫殿已倒生禾黍。
厉宣子孙窜四方，昭穆错乱不存谱。
时有过客悲先王，绸缪牖户彻桑土。
思宣不见幸鼓存，由鼓求宣近为愈。
彼皆有用世所好，天地能生不能主。
君看项籍猛如狼，身死未冷割为脯。
马童杨喜岂不仁，待汝封侯非怨汝。
何况外物固已轻，毛擒翡翠尾执麈。
惟有苍石于此时，独以无用不见数。
形骸偃蹇任苔藓，文字皴剥困风雨。
遭乱既以无用全，有用还为太平取。
古人不见见遗物，如见方召与申甫。
文非科斗可穷诘，简编不载无训诂。
字形漫汗随石缺，苍蛇生角龙折股。
亦如老人遭暴横，颐下髭秃口齿龉。
形虽不具意可知，有云杨柳贯鲂鱮。
鲂鱮岂厌居溪谷，自投网罟入君俎。
柳条柔弱长百尺，挽之不断细如缕。
以柳贯鱼鱼不伤，贯不伤鱼鱼乐死。
登之庙中鬼神格，锡女丰年多黍稌。
宣王用兵征四国，北摧犬戎南服楚。
将帅用命士卒欢，死生不顾阚虓虎。
问之何术能使然，抚之如子敬如父。
弱柳贯鱼鱼弗违，仁人在上民不怒。
请看石鼓非徒然，长笑太山刻秦语。
和子瞻凤翔八观八首·诅楚文
作者：苏辙
朝代：宋

诅楚楚如桀，诅秦秦则纣。桀罪使信然，纣语安足受。牲肥酒醪洁，夸诞鬼不佑。鬼非东诸侯，岂信辩士口。碑埋祈年下，意绕章华走。得楚不付孙，但为刘季取。吾闻秦穆公，与晋实甥舅。盟郑绝晋欢，结楚将自救。使秦诅楚人，晋亦议其后。诸侯迭相诅，祸福果谁有。世人不知道，好古无可否。何当投泾流，浑浊盖鄙丑。